Document ID: 31995D0203

KOMMISSIONENS BESLUTNING af 6. juni 1995 om refusionsberettigelsen for udgifter afholdt af Finland og Sverige med henblik på gennemførelse af pilotprojekter vedrørende et system med automatisk registrering af fiskerfartøjers position (Kun den finske og den svenske udgave er autentisk) (95/203/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 89/631/EØF af 27. november 1989 om Fællesskabets finansielle deltagelse i medlemsstaternes udgifter til at sikre overholdelse af fællesskabsordningen for bevarelse og forvaltning af fiskeressourcerne (1), senest ændret ved beslutning 94/207/EF (2), særlig artikel 2b, og
ud fra følgende betragtninger:
Kommissionen har i overensstemmelse med beslutning 89/631/EØF modtaget et program og ansøgninger om Fællesskabets finansielle deltagelse fra Finland og Sverige vedrørende udgifter, der skal afholdes i løbet af 1995; disse ansøgninger er i overensstemmelse med betingelserne anført i beslutning 89/631/EØF;
ansøgningerne vedrører udgifter i forbindelse med gennemførelsen af pilotprojekter vedrørende et system med automatisk registrering af fiskerfartøjers position;
de i denne beslutning fastsatte foranstaltninger er i overensstemmelse med udtalelse fra Forvaltningskomitéen for Fiskeri og Akvakultur -
VEDTAGET FØLGENDE BESLUTNING:
Artikel 1
De for 1995 anslåede udgifter, der er anført i bilaget, svarende til et beløb på henholdsvis 434 932 ECU er berettiget til et fællesskabsbidrag på 100 %.
Artikel 2
Denne beslutning er rettet til Republikken Finland og Kongeriget Sverige.
Udfærdiget i Bruxelles, den 6. juni 1995.

Labels: 18
15
6